Gevierde aktrise McCrory sterf | Netwerk24
Jong Ruben speel vir sy oupa ná sy dood aan Covid-19
'n Cheetah Akademie-rugbyspeler, Ruben Osborne (19) het Vrydag sy eerste rugbywedstryd vir die Cheetah Akademie-span aan sy oupa, Rudolph Osborne (71), 'n groot besproeïngsboer van Hartswater en ook 'n droëland-boer van Kanada opgedra, wat aan Covid-19, gesterf het.
Palestynse konflik wys weer interne verdeeldheid
Die geweld in Israel en die Gasastrook wys net weer op die interne verdeeldheid en leierskapskrisisse aan albei kante van die konflik, skryf Julie M. Norman.
90 jaar se gebeure in Die Voortrekkers se gebeure nou te lees
Die Voortrekkers se verhaal is een van sente omdraai, moue oprol, vasbyt en hard werk.
'n Hokkiebesering en gevolglike knie-operasies het die tienerjare van Franche Bosman, gister se deelnemer aan die voorkomstransformasie-reeks Glam Guru, gedefinieer.
Deur Reuters 17 April 2021 12:52
Ná die aankondiging het verskeie bekendes hulde aan McCrory gebring.
Helen McCrory en haar man Damian Lewis. Hy is ook 'n akteur wat bekend is vir sy rol in Homeland. Foto: Reuters
Helen McCrory en haar man Damian Lewis. Foto: Reuters
Onder die bekendes was die skrywer JK Rowling en mede-akteurs soos Michael Sheen en ook Rufus Norris, die artistieke direkteur van die Londense Nasionale Teater, wat McCrory as "ongetwyfeld een van die grootste akteurs van haar generasie" geprys het.
Op die skerm het sy rolle soos die van Narcissa Malfoy in die Harry Potter-fliekreeks, die matriarg van 'n misdaadgesin in Peaky Blinders en Cherie, vrou van Tony Blair, voormalige eerste minister van Brittanje, vertolk.
Op die verhoog het sy as Medea, lady Macbeth en Hester Collyer in The Deep Blue Sea verskyn.
"Ek is hartseer om aan te kondig dat die pragtige en magtige vrou, Helen McCrory, ná 'n heldhaftige stryd met kanker vreedsaam tuis gesterf het. Sy was deur 'n golf liefde van vriende en familie omring," het Lewis, wat veral bekend is om syrol in Homeland, gesê.
"Sy het gesterf soos sy geleef het. Vreesloos. Ons het haar liefgehad en weet hoe gelukkig ons is dat ons haar in ons lewens gehad het. Haar vlam het so helder gebrand. Gaan nou, Kleintjie, die lug in en dankie."
Die egpaar, wat twee jong kinders gehad het, is in 2007 getroud.
Hulle het onlangs meer as £1 miljoen ingesamel om gesondheidswerkers van restaurantmaaltye tydens die pandemie te voorsien.
Sam Mendes, wat die regie van die James Bond-rolprent Skyfall behartig het, sê McCrory het oor 'n verstommende talent beskik het.
"Die rolprent- en teaterwêreld het 'n enig-in-haar-soort-aktrise verloor. Haar familie en vriende is van 'n buitengewone en ontembare gees beroof," het hy gesê.
Norris, het gesê sy het oor helder indringende denke beskik. "Ons is verpletter en sal haar vreeslik mis," het hy gesê.